Concessió de subvencions del programa d'ajudes per a actuacions d'eficiència energètica en PIME i gran empresa del sector industrial. (regulat per les bases publicades al Real Decret 263/2019, de 12 d'abril).
Aquests ajuts estan regulats per l'IDAE i a Catalunya l'Institut Català d'Energia, n'és l'òrgan gestor.
Es podran sol·licitar a partir de l'endemà de la publicació de la convocatòria corresponent al DOGC, a través d'aquesta pàgina web.
Els treballs preparatoris per a l'actuació, com per exemple projectes, memòries tècniques o certificats, poden ser costos elegibles només quan estiguin fets després de la data de la convocatòria (no confondre amb la data de publicació de les bases reguladores).
Convocatòria 2019 del programa d'ajudes per a actuacions d'eficiència energètica en pimes i grans empreses del sector industrial.
L'objecte d'aquest programa d'ajuts és incentivar i promoure la realització d'actuacions en el sector industrial que redueixin les emissions de diòxid de carboni i el consum d'energia final, mitjançant la millora de l'eficiència energètica, contribuint a assolir amb això els objectius de reducció del consum d'energia final que fixa la Directiva 2012/27/UE.
Les pimes o grans empreses del sector industrial amb CNAE 2009 del 07 al 11, del 13 al 33 i del 35 al 39.
També són beneficiàries les Empreses de Serveis Energètics (ESE) que actuen en funció d'un contracte de serveis energètics amb alguna de les empreses indicades anteriorment.
El contracte s'acreditarà d'acord amb el què disposa l'annex III del RD 263/2019.
L'ajut repercutirà en tot cas a l'empresa on s'executi el projecte.
Termini de sol·licitud: des de l'endemà de la publicació de la convocatòria fins el 31/12/2020, o fins que s'esgoti el fons dels ajuts.
Termini per a la resolució de la sol·licitud: des de la data de sol·licitud fins als 6 mesos següents.
Si en aquest període no es rep resposta, la sol·licitud es considera desestimada.
Degut a l'estat d'alarma la Generalitat va suspendre tots els terminis en 81 dies, i aquests es sumen als 6 mesos de termini, per a tots els expedients amb data de presentació anterior al 13 de març del 2020.
Termini d'execució: 24 mesos des de la data de notificació de la Resolució d'atorgament de l'ajut.
La notificació de la resolució per part de l'administració es pot allargar fins a 6 mesos a comptar des de la sol·licitud.
Termini de justificació: 3 mesos des de la finalització del termini màxim d'execució.
El procediment per a la tramesa telemàtica de la sol·licitud i documentació que ha d'acompanyar a la mateixa es farà per http://canalempresa.gencat.cat/ca/inici
Les actuacions elegibles susceptibles de rebre ajuda s'han d'ajustar en una o varies de les tipologies següents:
Han de complir amb la proporció econòmico-energètica màxim admissible de 14.379 euros (inversió elegible / tep (estalvi d'energia final en un any).
És a dir, que la inversió elegible no pot superar aproximadament l'1,2 € per kWh d'estalvi.
En els casos d'increment de producció, l'estalvi d'energia final es calcula com la diferència dels consums específics abans i després de l'actuació multiplicat per la producció inicial.
Tipologia 2: Implantació de sistemes de gestió energètica industrials
El rati econòmicoenergètic màxim admissible serà de 14.501 euros (inversió elegible / tep (estalvi d'energia final en un any).
És a dir que la inversió elegible no pot superar aproximadament l'1,25 € per kWh d'estalvi.
Complir amb la norma ISO 50.001 o bé aquella que la substitueixi.
Les actuacions (tipologies 1 i 2) hauran de complir amb la normativa vigent que els sigui d'aplicació, així com comptar amb les preceptives llicències i autoritzacions administratives, si s'escau.
També caldrà complir amb la legislació que les afecti per al càlcul i el desenvolupament de les millores d'eficiència energètica.
Si no existeix normativa o legislació aplicable, s'emprarà la Millor Tecnologia Disponible (MTD) d'estalvi i eficiència energètica.
La menor entre el 30% de la inversió elegible, i 30% per a grans empreses/40% per a mitjana empresa/50% per a petita empresa sobre el cost elegible.
Elaboració dels projectes tècnics relacionats amb les actuacions, els costos de direcció facultativa, els costos d'execució de l'obra civil (sempre que no superi el 20% de la inversió elegible i els de muntatge de les instal·lacions); els equips, materials i instal·lacions auxiliars necessàries, els costos de transport, els d'assistència tècnica i tots aquells necessaris segons estableixi la normativa vigent que demostrin estar lligats a l'execució del projecte, així com els costos necessaris per a la legalització de les instal·lacions i l'obtenció de les llicències requerides en les diferents fases del projecte, tant dels col·legis professionals com de les diferents administracions afectades.
Només factures i comandes amb data posterior a la data de sol·licitud.
No es consideren elegibles les inversions associades a augments de capacitat productiva de plantes industrials existents, ni les inversions en noves instal·lacions industrials, a menys que substitueixin instal·lacions per al mateix producte i la mateixa capacitat industrial.
En cas de major capacitat industrial només serà elegible la part proporcional corresponent a la capacitat industrial de la instal·lació existent substituïda.
No obstant, si que és elegible qualsevol inversió per complementar equips de procés actuals que faci que el procés sigui més eficient, ràpid i per tant, s'incrementi la productivitat, sempre que aquesta inversió faci reduir el consum específic per unitat de producte.
I si aquesta inversió no implica una substitució d'equips, la inversió de referència és nul·la.
Les actuacions beneficiàries hauran de complir amb les obligacions de publicitat d'acord amb el manual d'imatge del programa.
El manual, així com els models de cartell estan disponibles dins de l'arxiu descarregable adjunt en aquest apartat.
Es concedeixen els ajuts per ordre d'entrada de la sol·licitud.